
DEFINITIO ET DENOMINATIO. 



Cei 



jphalalgia ( ex xtQxKyj caput et aXyia> doleo) 
non una ab omnibus ratione definitur. Sic Frid. 
Hoftmanno ( L. c. P. II. C. I. ) dolor cephalicus 
est valde molesta membranis nervosis capitis 
a variis causis distractis suscitata sensatio, quae 
pro differente gradu et loca, varia et gravia 
saepe post se trahit symptomata. Burserius ( In- 
stit. med. pract. Burserii T. III. ) ait : Dolor, qui 
ad caput attinet, definiri potuit molesta atque 
insolita quaedam gravitatis, punctionis, distensio- 
nis, compressionis, pulsationis, vel similis alius 
ingratae sensationis, totum caput aut ejus par- 
tem afficientis, perceptio. Secundum Sauvage- 
sium: Est capitis gravitas vel sensatio molesta, 

qua refert caput interius distensum, turgidum 
et quasi gravatum. 

Quibus sententiis collatis, omnes eo convenire 
videmus, quod cephalalgia sit sensus doloris, ex 
nervorum caput prospicientium nimia sensibili- 
tate oriens. 

Distinguunt etiam cephalalgiam a cephalea, 
sub priori dolorem recentem a causis evidenti- 
bus, non tamen nimis, violentis, ortum ducentem, 
sub posteriori vero dolorem inveteratum et per- 
tinaciorem intelligentes. Dolor vero unum dum- 
taxat capitis latus afHigens, Hemicrania (agrae- 
cis vocabulis ifii semis et npctvtof calvaria) pe- 
culiarem locum torquens spatioque exiguo ad 
ovi fere magnitudinem concentratus, Ovum ad- 
pellatur. Clavus autem intollerabile doloris ge- 
nus est, multo minus spatium occupans, veluti 
clavi alte defixi epeciem referens, ac quoniam 
foeminas frequentius hystericas corripit, clavus 
hjrstericus vulgo vocatur. 

Divisio. 

■ 

Variae et sub diverso respectu statuuntur hu- 
jus doloris divisiones, quorum praecipuae siint. 

Quoad scdem: in externum et inlernum, pro- 
uti modo interiores, modo exteriores capitis par- 
tes adficit. 

Quoad extensionem: in universalem, totum 
caput occupantem, et partialem, in determinata 
capitis parte hacrentem, et pro diversitate loci 

i 

in frontalem, occipitalem, syncipitalem , vertica- 
lcm, et tcmporalem. 

Respectu temporis: e6t vel acutus, Cephalalgia 
dictus, vel diuturnus, inveteratus nomine Cepha- 
leae nuncupatus. Quoad causas: in idiopathi- 
cum, sympathicum et symptomaticum. 
• Quoad charactcrcm: in plethoricum, inflanr- 
matorium, nervosum, cachecticum, atque in il- 
lum cum vel sine febre. 

Summi momenti tandcm distinctioncm habe- 
mus in simplicem et complicatum, prouti cura 
nullo morbo conjunctus est, aut cum cohorte 
morborum incedit, quo etiam referendam esse 
censemus cephalalgiam primariam si protopa- 
thicam, quae in homine ex dispositione et po- 
tentia nocente concurrentibus nascitur, et sccun- 
dariam si deuteropathkam, quae ex morbo quo- 
dam primario ad certum usquegradura provecto 
emergit. 

CAUSAK CEPHALALGIAE PRAED18PONENTES. 

Extra omne dubinm positum est, ad omnem 
morbum praeter causas excitantes propriam re- 
quiri dispositionera. In cephalalgia ergo praeter 
excedentem systematis nervosi sensibilitatem 
cum debilitate non raro haereditaria junctam, 
plethoram universalem , occupationes varias , vi- 
tia organorum nobilium sanguine divitum, mor- 
bos imprimis cordis et vasorum majorum et in- 
farctus viscerum, quibus sanguinis torrens retar- 
datus aut impeditus obnormiter saepe versus ca- 
put dirigatur, specialis etiam occurrit dispositio, 
quae in ea habetur amplitudine cranii, quae ce- 
rebri molem praeponderare indicat, quae cum 
collo brevi, crasso, thorace angusto et complana- 
to humorum congestionibus eminenter favet; nec 
non in majore animi mobilitate, indefessaque 
mentis facultatum intensione. 

Causae Excitantes. 

Singulas cephalalgiae species perlustrantes, 
quam plurimas iuvenimus prophases huicce mor- 

bo generando faventcs, quas in idiopathicas sym- 

a Idiopathicae: quidquid partes sive inte- 
riores, sive exteriores . sentiendi facultatc praedi- 
tas urget, dislrahit, divellit, comprimit aut quo- 
camque alio modo irritat aut laedit. Quo speo 
tant laesiones integumentorum capitis commu- 
nium, galeae aponeuraticae, lapsus, contusiones, 
vulnerationes, fracturae, depressio, flssura cranii, 
concussio, laesio cerebri meningumque; fierum 
accumulatum, praesertim acre aut confertim et 
repente effusum imprimis inter membranas et 
ventriculos: adfectus anirai et nathemata valida, 
vigiliae protractae, meditationes seriae, intensae 
diu continuatae ; vehemens sanguinis impetus aut 
congestio, copia nimia meningum cerebri vasa 
atque sinus extendens; metestases variae ; menin- 
ges incrassatae, ossificatae, cerebrique suppuratio, 
ulceratio etc Denique vermes in cerebro nidulan- 
tes a multis accusantur, quod vero Morgagnius 
impugnat Non enim eos in cerebro reperiri pos- 
seipse credit,ni6i in illud extrinsecus irrepserint, 
neque vermibus in cranii caveam ullum patere 
aditum, nisi ulcere naribus aut calvariae ossibus 
exesis via iiluc paretur, quod rationi utique con- 

sentaneum videtur, tamen Taeniam hydatigenara 
in ventriculis ccrebri nfdulantem vidit Iohan. Aug. 
Wohlfati ( de vermibus per nares excretis. Hal. 
Magdeb. editaeann. 1768). '. : • 

b Sympathicas causas copstkuunt ventricu- 
li per cibos potusque copiosos distcntio, per mi- 
terias digestu difficiles, pingues rancidas vel pu- 
tridas; flatus veotriculum extendentes, viscerum 
abdotnmalium praesertim in hypochondriis sito* 
rum inforctus, omnis viscerum intestinalium af- 
fectio, spirituosorum et narcoticorum a' 
lorum intentio nimia; quaelibet gravis 
vel ingrata in organa olfactus et auditua impres- 
sio, eternutatio, tussis, vomituritiones frequentes; 
non minus uterus in mira versatur cum encepha- 
lo sympathia, hinc in menstruantibus paulo iin- 
te calameniorum adparitionem et durante ipsa pe- 
riodo observatur cephalalgia; venus immodica 
aut turpissimum onaniae vitium> polLutionesdiur- 
nae vel nocturnae (Miihels Abhsandlung von den 
Nervenkrankheiten Wien 1798. S* 70.) 

Quam maxime dignae sunfc pdrro suppressae 
sanguinis consuetae evacuationea, intermissa ve- 
naesectio in iis, qui ei adsueverint ; ulcera incau- 
tc siccata; morbi exanthcmatici rctropulsi, atquc 

impctigincs retrogradae j virus plicae polonicae 
praesertim repulsura aut retentura ; denique spa- 
smi quicuraque liberum humorum circuitum im- 
pedientes. 

c Symptomaticara cephalalgiara comitem 
habent febres et morbi febriles inflammatorii ac 
exanthematici; adfectiones catarrhosae et rheu- 
mattcae. Constituit praeterea grave interdum hy- 
pochondriae, hysteriae, melancholiae, syphilidis 
inveteratae, arthritidis et scorbuti sjmptoma. Ut 
igitur pauci occurrant raorbi, qubs dolor capitif 
non comitetur, sive febriles sint, sive non sint. 

NOSOGEKIA. 

» ♦ • * , 

Snraraae in perscrutauda causa cephalalgiae 
proxima, uti cujusvis doloris, SChC obtrudunt dif- 
ficultates, a peritissimis in arte viris nondum so- 
lutae nec a nobis pcnitus solvendac, quouspiam 

natura nervorum ex integro non fuerit per- 

* » 

specta. 

In doctriua Hippocratica causa continens do- 
loris est sola continui solutio. Galenus (Lib. II. de 
loc, afT.)dolorem in genere definit tristem sensa- 
'tionem, sic innuraerae adhuc prostant bypothc- 

ses, arcLi autem hujuB libelli limiteft nobis solum 
adducere permittunt, quidquid ex naturae scru- 
tinlo castoque ratiocinio extricari licet, quam- 
quam veritatis solum umbra sit. 

Secundum cl. Hartmannum « Dolor est sensa- 
» tios mentem graviter affligens a violenta nervo- 
» rum irritatione ». 

Omnis ergo adfectio dolorifica, seu dolor a syste- 
mate nervoso originem ducit atque hoc inter cun- 
cta systemata qua sedes doloris praecipua consi- 
derari meretur. In capitis dolore tam externo 
quam inter no substratum est caput et quidem 
omnes ejus partes membranaceae, osseae ac 
nerveae internae tum externae, hinc etiam cere- 
brum ipsum, quod rationi eo magis respondet; 
quum docente Gall et Tiedeman, (Beobachtun- 
gen iiber das Nervensystem ; Meckel Deutsches 
Archiv fur Physiolg. I. Band. S. 161 ) cerebri 
substantia pro efflorescentia nervorum et medul- 
lo spinalis haberi possit, et inflammata observa- 
tionibus Strbk et P. Frank sensum prodat imo in 
inflammationem excandescat. 

Quid ergo obstat, quominus cerebrum in ta- 
to suo ambitu vitalis efHcientiae focum, unde 
omnis energia emanat, sisUt? ct qui medicus 

haec animo sccum adducta reputans non con- 
vincituf morbum hunc saepius quam au tumant, 
tyranidem exercere in ipsum cerebrum ? 

t ■ • 

DlAGNOSlS. 



Cephalalgiam variam pro individuali dispositio- 
ne causis excitantibus morbis principalibus ct 
coexistentibus, organis adfectis diversa comi- 
tantur sy mptomata, hinc illis inveniendis et 
ad examen revocandis, quam solliciti esse debe- 
mus, quum praecipuus diagnoseos cardo versetur 
in assignanda natura et sede dolorum. » 

Quae omnem cephalalgiam plus vel minus co- 

aurium, caligo oculorum lacri mis in n atant ium aut 
prominentium, horrores, appetitus dejectus, nau- 
sea, vomitus, lingua balbutiens, masticatio difHci- 
lis, facies aut rubra aut pallescens collapsa aut 
tumida, sicca aut sudore madida, anxietas, moro- 
sitas, adiaphoria, delassatio, meditationis impos- 
«ibilitas, stupor, insomnium, distensiones muscu- 
lorum, jactatio corporis, auditus aut gravis aut 
nimis acutus, stridor dentlum, oscitatio, suspiria, 
pulsatio artertarum temporalium, urina lii 

pulsus parvus, contractus, aut fortis, magnus, oV 
rus, et innumera symptomata alia sociata incede- 
re solent. 

Externa cranii velamenta adfici, cognoscimus, 
si dolor solum attactu aut cutis compressionc ex- 
trinsecus facta intenditur, sirubor aut tumor ali- 
quis oculis pateat, si adest contusio, vulnus, ab- 
lcessus, tumor calorque topicus, functionibus ce* 
rebri nil aut panim laesis. Sedem contra doloris 
intra calvarfam indicant notae contrariae impri- 
missi cum dolore mens stupeat, oculi caligant, au- 
res tinniant, et strepitum quemque moleste fer an t. 

Crassammeningem adfectam esse inde conji- 
cimus, si dolor simul ob pericranium illi median- 
tibusfibrLsper suturas transeuntibus connexum 
ad interiora vergat; piam matrem vero, si dolor 
in profundo haereat, et cerebro quasi immersus 
esse videatur; vox etiam subinde sine alia cau- 
sa intercipitur, deglutiendi facuitas laborat, mu- 
sculi ccrvicis et mandibulas adducentes contrahun- 
tur, oculi ruboresuflusi lacrymis innatant, mem- 
bra contermiscunt, caput crebra vertigine tenta- 
tur, et si vehementior est morbus , vomitus aut 
vomendi conatus aut delirium tandem accedunt. 
Interdum tanta adcst internarum partium noxa, 

ut ad retinam et tunicam choroideam propagetur, 
oculi lucis impatientissimi fiant, acriter doleant 
atque illacryment. 

Signis doloris a vi mechanica inducti locus ap- 
tior iri chirurgia assignatur. 

Dolor capitis a vitio aliquo organico exortus 
difficillime nonnunquam est cognitu et exactissi- 
mum deposcit examen in omnia tam praegressa 
quam praesentia. Accidit interdum, ut mali diu- 
turnilas, acerbitas doloris peculiarem locum tor- 
quentis, nil simul proficientibus artis auxihis, ali- 
quid lucis in conjecturam de vitio organico spar- 
gant. Numeratur huc capitis dolor, qui pressio- 
nem cerebri ab aqua, pure, sanguine extravasato, 
tumoribus et excrescentiis lamellae cranii inle- 
rioris insequitur, et ex doloribus magis obtusis, 
mcntis stupore, ex paralysi lateris oppositi non- 
nunquam et ejusdem, motibus convulsivis spas- 
licisque, delirio et sopore alternatim sibi succe- 
dentibus, oculo fixo, palpebra prolapsa, pupilla 
dilatata immobili, respiratione profunda sterto- 
rosa, temperatura cutis normali, pulsu normali 
vix frequentiori, imo rariori, pleno, forti, duro, ex 
tumore aedematoso in capitis parte externa non- 
nunquara adparente, et ex causa praegressa co- 

gnoscitur. Abditiora vero vitia malae conforma- 
tionis et structurae praenoscere, humanae men- 
tis limites pene excedit. ... 

Qui ex sordibus gastricis et consequenter eo fa- 
f acilius, quo debiliores sunt vires digestionis, fre* 
quenter oriuntur capitis dolores se manifestant 
sensatione gravativa, digestionis turbis, ructibus 
copiosis, doloris augmento sub digestione, le vami- 
ne conspicuo, aut a vomitu au t ab alvi ductione 
et causis occasionalibus quam plurimis, quas ad- 
tente inquirit medicus circumspectus, hinc etiam 
ulteriorem descriptionem superfluam censemus. 
Ejusdem generis doloris sunt: Cephalalgia bra- 
djpep ta, biliosa C. saburralis, C. pituitosa, C. a ver- 
mibus,quae ultima autem probe distinguenda ab 
illa, quam vermes et insecta in naribus, sinubus 
frontalibus et antro Highmori nidulantes excitant, 
quum illa tempora et radicem nasi sibi vindicet 
et ex confirmata praesentia vermium in tubo in- 
testinah dignoscatur; haec autem suum dorainium 
in iucem ponat dolore ad radicem nasi, in regio- 
ne sinnum frontalium fixo et pertinace, narium 
pruritu et ariditate, sternutatione frequente, odore 
oris foetido et vertigine subinde recurrente. ( Vo- 
gel. Acad. Praetect dc oogn. et curandis morbis 

§ 420). Signum vero magis proprium et ferme pe- 
culiare doloris ab hac causa illud saepe est, quod 
cum rosionis et bestiolae sese intus moventis sen- 
su conjungi consuevit (Burserius). 

Cephalalgia a plethora universali, vel part iali, 
cephalalgia pletorica, sanguinea congestiva di- 
cta, omnium fere comunissima, eam indicant: 
sensus gravedinis in capite notabilis, dolor ten- 
sivus, pulsans, pungens, flexione corporis et ex- 
citantibus augendus; caloris augmentum, faciei 
rubor, ( quia tamen abesse potest , sanguinis tor* 
rente ad penetralia nimis propuko ) oculorum 
splendor, protrusio, lacrymarum calidissimarum 
fluxus', lucis impatientia, oxyecoia; difAcultaa 
cogitandi, reminiscendi, vertigo, somnolentia, si- 
gnaque alia plethorae ; porro cephalaea a causis 
provocata, quae sanguinis copiam augent, aut 
ejus motum impetumque ad caput concitant , uti: 
adfectus animi excitantes, insolatio, abusus epi- 
rituosorum, motiones corporis, vestimenta justo 
a n gus tiora, obstruc t iones viscerum , vitia cordis 
vasorumque majorum etc. Quas huic capitis do- 
lori adnumeramus, species sunt. 

Cephalaea haemorrhoidalis , C. catamenialis , 
C gravidarum, C. catarrhalis, C. rheumatica seu 

rheumatismus capitis. Non inique etiam huc re- 
ferri posset cephalaea a plicae polonicae relentio- 
ne aut capillitii plicosi resectione orta et non ra- 
ro cranii cariem inferens. 

Quae sedem suam immediate in nervis et ce- 
rebro habet, cephalalgia nervosa audit, dolor hic- 
ce acutus est vel obtusus, terebans aut distra- 
hens, gravans aut pungitivus cum sensu aestus, 
aut glaciei, aeque subito invadens ac evanescens, 
saepe periodicus, totum caput vel aliquam ejus 
partem occupans, et quidem vel latus integrum 
vel parvum tantum spatiolum; modo cttissime 
evanescens, alias longius perdurans, aflfectiones 
sympathicas facile excitans, ventriculum et geni- 
talia praeprlmis in consensum trahens. Clario- 
rem adhuc diagnosin reddunt: constitntio aegri 
nervosa, causae excitantes, subitanea mutatio 
sjmptomatum, vertigo, inquietudo, spasmi et 
convulsiones, animi deliquia, juvantia et nocen- 
tia. Huc referuntur capitis dolores a potentiis 
nocentibus inducti, quae sjstema nervosum in- 
fringunt et stimuli impatientiam advehunt, qua- 
les sunt; profluvium sanguinis, jactura humo- 
rum nobilium, aliarumque secretionum,' lucubra- 
tiones protractae, adfectus animi deprimentes, 

insomnium, typhus nervosus. Ejusdem generis 
dolores sunt: 

Dolor capitis febricosus vel intermittens, est 
larva febris intermittentis et cognoscitur ex il- 
lis, quibus istae larvae generatim distinguuntur. 
D. capitis toxicus, dolore pertinaci, et diro emi- 
nens, et ex propinatione veneni, parca quidem 
manu, sed per longius temporis intervallum, fa- 
cile eruendus. D. capit bypochondriacus, byste- 
ricus et melancholicus formam clavi, sedemque 
in vertice amat. 

Dolor, qui unum, vel alterum latus afifligcre 
et periodos servare amat, Hemicrania. ( Migrai- 
ne halbseitiger Kopfschmerz) audit. Ad solis or- 
tum plerumque incipit, vehementius desaenit ad 
meridiem, sole vero reclinante remittitur et desi- 
nit. Idcirco etiam morbus solaris a quibusdam 
(Burserius) nuncupatur. Interdum etiam vesper- 
tinis aut nocturnis horis suos circuitus perficit, ' 
sed hoc rarius contingit. Paroxismi exurgentes 
variis raolestiis, verLigine, scotomia, aversione pul- 
veris nicotiani etc, praenuntiantur et ad tantam 
quandoque altitudinem, evehuntur, ut omnium 
rerum incurii, cogitando impares, statuae ad in- 
star rigidi et quieti decumbant, nec minimum 

2 

susurrum nec dubiam luculam perferant, neque 
loqui tantillura neque tangi in qualihet corporis 
parte pos&int. 

Inchoat saepe a palpebra, alias a radice nasi, 
aut quocumque tandem loco praegresso horrore 
valido, diffunditur per frontem, tempora, occiput 
ad nucham usque. Principalis nonnumquam dolor 
in orbita est, oculumque protrudere aut retrahere 
videtur, largam causans epiphoram visusque im- 
beciilitatem et scintillarum apparitionem cum 
naris ejusdem lateris obstipatione. Frons sudore 
viscido tegitur, musculi faciei convelluntur, imo 
spasmi locum habent in remotioribus quoque 
partibus; insultus hystericus, sensus formicatio- 
nis in extremitatibus,magna anxietas, magnaque 
virium prostratjp. Somnus, sudor universalis, vo- 
mitus, epiphora,nonnumquam epistaxis finem in- 
sultui imponere solent, remanente sensibilitate 
et debilitate. Durat talis insultus per exiguum 
hinc inde tempus, alias per plures horas, imo 
per tres dies. Ab initio ter quaterve periodice 
omni anno invadit, paulatim frequentius omni 
mense, septimana et saepius adhuc adparet. 

Plerumque sinistra capitis pars sedea mali, 
alias ad tempora saevities maxima restringitur ; 

sensiliores praeprimis infesta et in viris 
hypocondriacis observatur. 

Sub longiori decursu visus, olfactus et auditus 
organa patiuntur, oritur amaurosis, surditas, ano- 
smia, memoria hebescit aut morbus in asthma, 
(Tissot) hjrpochondriam et melancholiam transit. 

Est adhuc capitis dolor, quem acrimoniis in 
organismo humano generatis originem debere pu- 
tant, cephalaea chachetica s. cephalaea et cache- 
xia a cL Berend ( Vorlesungen iiber practische 
Arzneywisenscaft herausgeg won Sundelin. B. 8. 
S. 8. ) dicta, ex cachcxia arthritica, psorica, sy- 
philitica, scorbutica, scrofuiosa oriunda, de cu- 
ju8 natura facile ex praesentia cachexiae ipsius 
concludes. 

Terminationes. 

Transit cephalalgia in sanitatem, alios mor- 
bos, nec non in mortem. 

i. Abit in sanitatem: causa reraota, morbo 
recenti, vel per crises manifestas aut metastases, 
uti; per epistaxin, haemorrhoides, alvi fluxum, 
vomitum,8udorcm, exanthemata, abscessum, per 
effluvia similia e naribus ct auribus, per ulcera, 

erisypclas etc; 2. in alios raorbos et quidem in 
inflammationem meningum et cerebri, in sup- 
purationem, exulcerationem, concretiones , ossi- 
ficationes, callositates, polypos, extravasationes 
sanguinis, seri, in apoplexiam, maniam , melan- 
choliam, amaurosim, surditatem, paralysin, con- 
vulsiones, spasmos etc. ; 5. in mortem, quem exi- 
tum raro sumit, sat saepe vero morbi per eam 
adlati residuam vitae flammam extinguunt. 

• 

Prognosis. 

Quae in cephalalgia futuro eventu praesagien- 
do tutissime ducit prognosis est empyrico-ratio- 
nalis, deprompta ex numerosis oculatorum me- 
dicorum observatis. 

Dolor in genere, qui exteriores capitis partes 
tcnet, minus periculi habet, quam qui interiores 
plectit, idem valet, si dolor sit recens, a causa 
facile depellenda, tum vel sponte remota causa, 
vel haud aegre levibus remediis adhibitis, cessare 
solet. Contra difficilior est curatio, si dolor est 
internus, inveteratus, facili occasione revertens, 
aut si cum passione bysterica vel hypochondria-, 
ca est conjunctus. Difificillime autem, imo plane 

non sanatur, si a conformatione aliisque, nulla ra- 
tione, abigendis vel corrigendis vitiis oriatur. Ma- 
lum significat febri acutae superveniens, si cum 
urina tenui et pellucida, quae prius crassa et se- 
dimentosa fuit, copuletur; itemque, si senescen- 
tibus aut ex angina decussa aut citius recedente, 
repente superveniat; ad cerebrum enim morbi- 
dam Aeri materiem, phrenitidemque imminere 
certum est indicium. Nec faustioris ominis est, 
si ex acuto vehementique mitior statim evadat 
aut eesset, nulla facta evacuatione critica, sen- 
tiendi enim facultatcm exstingui gangraenamque 
minari compertum habemus. Perniciosum est, 
in capitis dolore idiopathico frequenter vomere 
praesertim aeruginosa, et cum surditate evigila- 
re. Pessimum autcm signnm censetur capitis do- 
lor in febri acuta eum virium dejeclione, urinis 
cruentis,vel vocis abolitione, et rigore subinde ac- 
cedente. Actum de iis, qui capite dolent cum lc- 
vi aliqua surditate, manuum tremore, cefvicis 
dolore, nigrasque emittunt urinas et nigra quo- 
que vomitu effundunt. Mortiferum demum re- 
putatur, in capitis dolore quaedam ante faciem 
observarc, frustra museas venari, floccas, de ve- 
stibus carpere, et de parietes paleas detraliere. 

Therapia. 

■ 

Theraphia, ut in reliquis morbis, est vel dire- 
cta, quae in causas rite cognitas et amovendas 
actionem suam intendit, vel indirecta, ubi causa 
incognita, aut cognita quidem, sed arte medica 
non amovenda; haec iterum aut rationalis, quae 
conclusionibus theoreticis nititur, aut empyrica, 
mera experientia suffulta. Quare etnos medendi 
methodum causis adaptabimus, dein morbis, 
quorum symptoma constituit, demura aliqua cir- 
ca auxilia pailiativa et regimen diaeteticum sub- 
jungemus. 

Cephalalgia a lesione capitis dependens au- 
xilia chirurgica deposcit. 

Multa sunt vitia organica, quo etiam mala ca- 
pitis conformatio vel a nativitate, vel a vi exter- 
na capiti illata spectat, exostosis, tophi, vasa ri- 
gida etc, contra quae ars parum, vel nil pror- 
sus praestare valet. Hic eo intendendum, ut ae- 
gri cruciatus imminuantur. Jubeat hic medicus , 
ut temperantia in cibis et potibus exacte serve- 
tur, alvum apertam semper teneat, et quae cir- 
culurn 6anguinis accelerare possunt, motum for- 

tiorem, calorcm nimium, mcntis intensionem 
etc, severe interdicat 

Maximis stipata difficultatibus est cephalalgia 
a mentis nimia intentione a vjgiliarum et somui 
protractione orta; hinc quidquid circa hanc rem 
tradi potest, nonnisi maxime sunt generalia. 

Talis itaque aeger, si fieri potest, degat ruri t 
vitet omnes lucubrationes, instituat sedulo mo- 
tum in aere libero, corpus per modica exercitia 
confortare studeat, victus sit nutriens non lautus. 
Qui animi adfectibus et pathematibus deditj 
sunt, adtentionem a determinatis objectis obstra- 
liant et in alia dirigere tentent 

Dolor capitis sympathicus et symptomaticus 
pro diversitate morbi principalis diversam de- 
poscit medelam. Has omnes medendi methodos 
pro diversitate casuum quivis medicorum adapla- 
re sciet, hinc quum omnibus exponendis exactius 
non sit locus, quasdam morborum saltem for- 
mas adtingere conabimur. 

In cephalalgia stomachica, si incedit cum cibi 
fastidio, cardialgia , oris amarore et vertiginosa 
capitis gravitate, emetico opus est. Nam praeter 
quod emetica ventriculum a saburra molestan- 
te, et consensuali modo cephalalgiam excitan- 



te et sustinenle liberent, totum systema nervo- 
sum salubriter concutiunt, sanguinis et aliorum 
humorum per vasa progressum 6ustinent, spas- 
mos sedant, et sensorii communis operationes 
exorbitantes compescunt. Notandum tamen re- 
stat, quod emetica plethoricis propter orgasmum, 
quem ad encephalon dirigunt, non conveniunt. 

Antiqua perstat lex, saburram ea via eiimi- 
nandi, qua tendit natura, hinc purgantia adhi- 
bebit medicns, quando materiam noxam ad infe- 
riora magis vergere observat . Non autem dra- 
stica sunt seligenda, quae systema vasorum for- 
tius stimulando, malum potius exasperare, quam 
sanare queunt: sed indicantur mitiora, quae abs- 
que notabili irritamento faciliorem solummodo 
reddunt alvi excretionem, quaeque simul tonum 
membranis relaxatis restituere valent. Omnium 
maxime ergo conducit combinatio salium neu- 
trorum cum tonico-solventibus, seu amaris, uti: 
Gramen, Taraxacum, Cichoreum, Fumaria, Sa- 
ponaria, Trifolium fibrinum, Rheum ; absorben- 
tia quoque non sunt excludenda, quae cephala- 
giae ab acido primarum viarum pendenti, opti- 
me apponuntur. Saepe etiam ope clysmatum 
praesertim visceralium dolor mitigatur. 

In multis autem casibus, praesertim in hypo- 
chondriacis tali combinatione omni indicationi 
non satisfit. Tabbus sub circumstantiis mox sol- 
ventia fortiora et alterantia, mox antispasmodica 
sic dicta nervina, penetrantia, simul cum priori- 
bus indicantur. Pertinet hic Gummi Ammonia- 
cum, Gummi Galbanum, Assa foetida imprimis 
<rum Saponaceis — Cort. et fol. Aurantiorum, rad. 
Valerian. Chamom. Castor. Liq. G. C. S. — acria 
varia : Stipit. Dulcam* Cicuta etc. 

Quod si vermes in tractu intestinali nidulentes 
qua causa agnoscantur, raediramina in auxilium 
vocanda esse, quae illos conficiunt, necant aut 
expellunt, vix memorandum censemus, siraili- 
que modo statui bilioso et pituitoso est prospi- 
ciendum. 

Si plethora nexu causali observafcur, bene in- 
quirendam an haec universalis vel topica, an per 
constitutionem connatam, aut per victum nimis 
lautum, aut per evacuationes suppressas, vel re- 
tentas orta fuerit. In genere cephalalgiae ex ple- 
thora originem ducenti antiphlogistica methodus 
juxta plethorae gradum et speciem, juxta causae 
plethoram generantis diversitatem opponatur. 
- In cephalalgia ab haemorrhoidibus suppressis, 

uti in illa a menstruis suppressis vel retentis cura 
contra morbum primitivum est instituenda. Ce- 

phalalgia gravidarum ab orgasmo sanguinis ad 
caput, nisi vehementer incedat, suflfertur regimi- 
ne solum diaetetico, victu tenui, aquae potu lar- 
giore, somno moderato, motu et quiete non im- 
modica. Si vero dolores causantur gravissimi, qui 
et vitae periculum minantur methodus antiphlo- 
gistica generosior in usum trahenda, et venaese- 
ctiones non raro repetitae. Medicus vero semper 
lit cautus , nam observatur etiam cephalalgia a 
singulari mutatione nervorum inducta, quam re- 
mediis nervinis, antiphlogisticis levabit. 

Impetigines et exanthemata regressa per sina- 
pismum, emplastrum, aut unguentum canthari- 
dum, frictiones aut per alia vesicantia, in locum, 
quem prius occupaverant, revocanda. In casibus 
desperatis ferrum candens aegrum orci faucibus 
eripuit. Transpirationem cutaneam suppressam, 
frictiones cutis cum linteis calidis aut panno, bal- 
nea tepida universalia, potus largiter assumpti,te- 
pidi, uti: Inf. flor. Tiliae, Acet. Ammon., Pulvis 
Doweri, in nonnullis casibus Camphora, Moschus, 
Sulf. aurat. Antim., restituere paria se praebc- 
bunt. Scabiem retropulsam ; Sulfuris usus inter- 

nus, balnea tepida, inoculatio materiae scabiosae 
saeptus revocant. Dum Arthritis ad interiora re- 
flectitur, imprimis epispastica ad extremitatum 
articulos juvabunt. In consolidatis ulceribus ars 
in eodem loco, quo prius fuerant, ulcera excitabit. 
Si frustra haec tentata fuerint, stimulus antago- 
nisticus in remoto organo excitandus, quod prae- 
statur Vescicantibus, Fonticulis, Setaceis, Fri- 
ctionibus, Purgantibus, Pediluviis etc. Aliquam 
etiam nonnunquam utilitatem promittunt: Ton- 
sura, etRasura pilorum, Lotiones ex lixivio cocto 
cum speciebus sic dictis cephalicis, uti Salvia, 
Melissa, Majorana, Ruta etc. 

Datur etiam cephalalgia, ubi nulla causa mani- 
festa, quae amoveri deberet, detegitur, nullaque 
occurrant phaenomena morbosa, quam quae a 
fiensibilitate ultra normam aucta pendent, maxi- 
me in mulieribus hystericis, subjectis lrypochon- 
driacis, effeminatis, tenerioribus haecce cepha- 
lalgia nomine nervosae insignitur. Apparatus hic 
nervino tonicu6 erit seligendus, uti: Rad. Vale- 
rianae, Castoreum, Moschus, Liq. m. HofTm., Liq. 
C.C. Succ Chamomilla, Flor. Aurant, Camphora, 
Ipecacuan., Flor. Zinci, Decoct. fabar. Cafieae 
teste Berends Aqua foetida antihysterica. Magna 

quoque in hoc raorbo est vis Cort. Peruviani, qui 
sensibilitatemmorbosam compescit, reactioni vim 
et constantiam, toti organismo robor addit; prae- 
primis tunc quoque locum invenii, si intermitten- 
tis symptoma cognoscatur cephalalgia. In hemi- 
crania nervosa teste Berends magni est momen- 
ti Ginchoninum et Chininum Sulfuricum, cujus 
egregios effectus in Clinico Yindobonensi ipsi ob- 
servavimus. Sic et Martialia omnium maxime. Ex 
Malat. Ferri, Aquae Soteriae, Aqua Pjrmonta- 
na, Eigrana etc, usus balnei tepidi saluberri*- 
mos saepe effectus exserunt Ab Electricitate, 
Galvanismo' et Magnetismo multum exspectan- 
dum restat, sed difficile omnino determinatu, 
quia observationes haud numerosae riteque in- 
stitutae adhuc desunt. In casibus nonnullis inun- 
ctiones Tinct. Stramonii cum Balsamo vitaeHoff 
circa frontem et tempora, alias stillicidium ex 
mixtione Olei Cajeput drach. duabus, Aetheris 
Acet. unc. duabus, Liq. Ammon. caust. drach. una 
cum Signatura: Omni hora 5o-ioo guttae ad 
rasam capitis partem instillaudae : magna prae- 
stitcre in vehementi dolore nervoso (Hufelands 
Journal i835P. 64). Etiam embrocationes calidas 
et frigidas lelici cum eventu in hemicrania ner- 

vosa textavit Berends, cui quoque cucupha ex spe- 
ciebus aromaticis cum Camphora capiti impo- 
sita satisfecit. 

Si cephalagta pendet a profusa hacmorrhagia, 
kaec per Acida mineralia, Alumen, Digitalidem, 
Ipecacuanham, epithemata frigida etc. sistenda. 
Quae a copiosa diarrhoea repetitur, absente si- 
mul saburra in primis viis, optime per Mucila- 
ginosa, Decoct. Salep, Sal Ammoniac, Rad. Co- 
lombo, Opium etc. sanatur. Jactura nimia se- 
minis a masturpatione, peculiarem omnino sibi 
exposcit medelam. Talium nempe animus, cogt- 
tandi ratio aliis ideis, aliisque moralitatis prin- 
cipiis imbuatur ; dein ab Acido Halleri incipien- 
dum, ad amara transeundum, denique ad stimu- 
los majores, Cort. Peruvian. Cinamom. Yalerian. 
etc. ascendere licebit. 

Scorbutus, lues venerea et scrofulosis, a qui- 
bus cephalalgia vel excitatur vel sustinetur, suis 
speci/icis remediis mitigari debent. — Cephalaea 
a scirrho carcinomate etc. vix sanationem radica- 
lcm, solummodo curam palliativam, admittit re- 
mediis sedantibus, narcoticis uti: Aqua Lauroce- 
rasi, Laud. liquid. Sydenh., Extr. Hyosciami, 
Lactucario, etc. 

Regulae diaeteticae. 

Requiritur, ut regimen diaeteticum correspon- 
deat therapiae, ne alias artis conamina irrita 
redderentur. Convenit ergo in genere aer purus, 
serenus, nullis peregrinis exhalationibus, odora- 
menlis graveolentibus impraegnatus. Vestimen- 
ta coarctantia, thoracula, ligacula colli et similia 
relaxentur vel amoveantur. Victus sit tenuis du- 
rante dolore, evitentur praeprimis cibi pingues, 
rancidi, fumo indurati, nimis farinosi, flatulen- 
tiam causantes aut caseosi. Potui inserviat aqua, 
aut succus Citri, aliave acida cum aqua remixta. 
Adsuetis concedi etiam potest Cerevisia bene de- 
foecata, aut vinum melioris notae aqua dilutum. 
Omnes se-et excretiones in debita sua functione 
semper servandae, pathemata fugienda, et studia 
nimia, praesertim post pastum vitanda. Dormiat 
aeger elato capite vitetque stragula nimis calefa- 
cientia atque decubitum supinum. 



Digitized by Google 



THESES 



L 

Continua remediorum variatio vacillantem me- 
dicum designat. 

II 

Therapia simplicissima optima, 

III. 

Evolutiones naturales saepe sanant morbos 
quos remedia frustra oppugnarunt. 

IV. 

Cephalalgiam sanguineam opium auget, et 
apoplexiam minatur. 

V. 

Non dantur remedia absolute emenagoga. 

VI. 

Sanguinis missiones neglectae frequentissime 
morbos asthenicos causare valent. 

VII. 

* 

Pathologia genaralis et specialis sine anato- 
mia pathologica, qua basi, merum speculationis 
productum. 

VIII. 

Medico timido ne confidas, fugias semper au- 
dacem. 

IX. 

Et Opium nonnunquam alvum reserat. 

'• 

X. 

Aquae minerales artificiales, naturalibus nul- 
latenus substitui possunt. ' 



XI. 

Lotione6 frigidae in multis casibus, diaphoreti- 

* m m 

cum praestantissimum. 

M 

XII. 

Pharmaca nova non statim divulganda, ncc 
fitajim spernenda, scd cum cautela tentanda. 

